《有怀正仲还雁峰诗》
宋代·舒岳祥

松声夜半如倾瀑，忆坐西斋共不眠。
一鼓轻雷惊蛰后，细筛微雨落梅天。
临流欲渡还休笑，送客归来始惘然。
掩卷有谁知此意，一窗新绿待啼鹃。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。